Poster Girl

Poster Girl הוא אלבום האולפן השלישי של הזמרת-יוצרת השוודית זארה לארסון. האלבום יצא לאור ב-5 במרץ 2021 על ידי חברות התקליטים אפיק רקורדס ו-TEN מיוזיק גרופ. מתוך האלבום יצאו ארבעה סינגלים.

רקע והכרזה
ב-6 ביולי 2020, הכריזה לארסון על צאת הסינגל הראשי "Love Me Land", ברשתות המדיה החברתית שלה. היא הוציאה את השיר עם קליפ ב-10 ביולי. באותו יום, בראיון לרדיו Sveriges, היא הודיעה כי האלבום הושלם במלאו. היא אמרה: "אני מוכנה בצורה אחרת לגמרי. יש לי את השיר הבא שמוכן, עטיפת האלבום, הקליפ, האלבום גמור. אני פשוט מרגישה מוכנה בצורה אחרת". בראיון עם מגזין Borderless Melodies חשפה לארסון את שמו של האלבום Poster Girl וכי הסינגל "Wow", ייכלל גם הוא באלבום, לאחר שהכריזה עליו רשמית כסינגל ב-26 באוגוסט 2020. הסינגל השלישי של האלבום, "Talk About Love" בהשתתפות יאנג ת'אג, יצא ב-8 בינואר 2021. באותו היום הכריזה לארסון כי האלבום צפוי לצאת לאור ב-5 במרץ 2021, במקביל לחשיפת עטיפתו.

הוצאה וקידום
לארסון חשפה את עטיפת האלבום בינואר 2021, במקביל חשפה את רשימת הרצועות ברשתות החברתיות ב-10 בפברואר 2021. היא הביעה רצון להוציא בעתיד מהדורה מפוארת של האלבום, כולל שיר חדש עם הזמרת אריאנה גרנדה.

על מנת לקדם את האלבום לארסון תופיע במופע וירטואלי ב-8 במרץ 2021 לרגל יום האישה הבין-לאומי, בשותפות עם איקאה ומוגש על ידי לייב ניישן אנטרטיינמנט.

רשימת רצועות

מיקומי שיא

היסטוריית יציאות לאור

קישורים חיצוניים

הערות שוליים 

אלבומי זארה לארסון
אלבומים באנגלית
אלבומי חברת אפיק רקורדס
אלבומי חברת TEN מיוזיק גרופ